
PRIIMTI TEKSTAI

[bookmark: Sujet][bookmark: References]2026 m. birželio 16 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos reglamento dėl tam tikroms importuojamoms Jungtinių Amerikos Valstijų kilmės prekėms taikomų muitų koregavimo ir tam tikrų importuojamų Jungtinių Amerikos Valstijų kilmės prekių tarifinių kvotų nustatymo (COM(2025)0471 – C10-0193/2025 – 2025/0261(COD))
(Įprasta teisėkūros procedūra: pirmasis svarstymas)
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2025)0471),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 207 straipsnio 2 dalį, pagal kurias Komisija pateikė pasiūlymą Parlamentui (C10‑0193/2025),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Biudžeto komiteto atliktą biudžetinį vertinimą,
–	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 75 straipsnio 4 dalį, ir į 2026 m. gegužės 27 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 60 ir 58 straipsnius,
–	atsižvelgdamas į Žemės ūkio ir kaimo plėtros komiteto nuomonę,
–	atsižvelgdamas į Tarptautinės prekybos komiteto pranešimą (A10-0069/2026),
1.	priima per pirmąjį svarstymą toliau pateiktą poziciją[footnoteRef:2]; [2:  	Ši pozicija pakeičia 2026 m. kovo 26 d. priimtus pakeitimus (Priimti tekstai, P10_TA(2026)0096).] 

2.	pritaria Europos Parlamento ir Komisijos bendram pareiškimui, pridėtam prie šios rezoliucijos, jis bus paskelbtas Europos Sąjungos oficialiojo leidinio C serijoje;
3.	atsižvelgia į Komisijos pareiškimą, pridėtą prie šios rezoliucijos, jis bus paskelbtas Europos Sąjungos oficialiojo leidinio C serijoje;
4.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;



5.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.



P10_TC1-COD(2025)0261
Europos Parlamento pozicija, priimta 2026 m. birželio 16 d. per pirmąjį svarstymą, siekiant priimti Europos Parlamento ir Tarybos reglamentą (ES) 2026/... dėl tam tikroms importuojamoms Jungtinių Amerikos Valstijų kilmės prekėms taikomų muitų koregavimo ir tam tikrų importuojamų Jungtinių Amerikos Valstijų kilmės prekių tarifinių kvotų nustatymo
[bookmark: TextBodyEnd](Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2026/1455.)


TEISĖKŪROS REZOLIUCIJOS PRIEDAS
Europos Parlamento ir Komisijos bendras pareiškimas dėl apsaugos mechanizmo pagal Reglamentą (ES) 2026/1455 dėl tam tikroms importuojamoms Jungtinių Amerikos Valstijų kilmės prekėms taikomų muitų koregavimo ir tam tikrų importuojamų Jungtinių Amerikos Valstijų kilmės prekių tarifinių kvotų nustatymo
Komisija pripažįsta svarbą, kurią Europos Parlamentas teikia glaudžiai šio reglamento įgyvendinimo stebėsenai, kiek tai susiję su apsaugos mechanizmu, leidžiančiu sustabdyti Jungtinėms Valstijoms suteiktų lengvatinių muitų tarifų taikymą. Tuo tikslu, jei Europos Parlamentas rekomenduoja Komisijai inicijuoti tyrimą dėl apsaugos mechanizmo, Komisija atidžiai vertina, ar egzistuoja tyrimo ex officio inicijavimą pateisinančios aplinkybės, ir praneša Europos Parlamentui apie savo vertinimo rezultatus.
Komisijos pareiškimas dėl įgyvendinimo aktų pagal Reglamentą (ES) 2026/1455 dėl tam tikroms importuojamoms Jungtinių Amerikos Valstijų kilmės prekėms taikomų muitų koregavimo ir tam tikrų importuojamų Jungtinių Amerikos Valstijų kilmės prekių tarifinių kvotų nustatymo
Komisija reguliariai informuoja Europos Parlamentą ir visapusiškai atsižvelgia į Europos Parlamento nuomones prieš teikdama pasiūlymą dėl įgyvendinimo akto pagal šį reglamentą.

